CELEX: 32011L0094
Language: et
Date: 2011-11-28 00:00:00
Title: Komisjoni direktiiv 2011/94/EL, 28. november 2011 , millega muudetakse Euroopa Parlamendi ja nõukogu direktiivi 2006/126/EÜ juhilubade kohta

29.11.2011   
            
            
               ET
            
            
               Euroopa Liidu Teataja
            
            
               L 314/31
            
         KOMISJONI DIREKTIIV 2011/94/EL,
   28. november 2011,
   millega muudetakse Euroopa Parlamendi ja nõukogu direktiivi 2006/126/EÜ juhilubade kohta
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 20. detsembri 2006. aasta direktiivi 2006/126/EÜ juhilubade kohta, (1) eriti selle artiklit 8,
   ning arvestades järgmist:
   
               (1)
            
            
               Direktiivi 2006/126/EÜ I lisas on sätestatud mudel, mille põhjal võtavad liikmesriigid kasutusele riigisisese juhiloa. Seoses Lissaboni lepingu jõustumisega 1. detsembril 2009 tuleks viide ühenduse juhiloale asendada viitega Euroopa Liidu juhiloale. Mudelit tuleks ajakohastada ka Bulgaaria ja Rumeenia ühinemist Euroopa Liiduga silmas pidades.
            
         
               (2)
            
            
               Direktiivi 2006/126/EÜ I lisa kohaselt tuleks Euroopa Liidu juhiloamudelil esitada nende sõiduki(te) kategooria, mida loaomanikul on lubatud juhtida.
            
         
               (3)
            
            
               Võttes arvesse direktiiviga 2006/126/EÜ kehtestatud uusi sõidukikategooriaid, on vaja ajakohastada Euroopa Liidu juhiloamudelit. Eelkõige on võetud kasutusele AM-kategooria (mopeedid) ja A2-kategooria (mootorrattad) juhiload, mis hakkavad kehtima alates 19. jaanuarist 2013. Euroopa Liidu juhiloamudelit tuleks seega kohandada.
            
         
               (4)
            
            
               Seepärast tuleks direktiivi 2006/126/EÜ vastavalt muuta.
            
         
               (5)
            
            
               Liikmesriike julgustatakse koostama enda jaoks ja liidu huvides oma vastavustabelid, kus on võimalikult suures ulatuses välja toodud vastavus käesoleva direktiivi ja ülevõtmismeetmete vahel, ning tegema need üldsusele kättesaadavaks.
            
         
               (6)
            
            
               Käesoleva direktiiviga ettenähtud meetmed on kooskõlas juhilubade komitee arvamusega,
            
         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 2006/126/EÜ I lisa muudetakse vastavalt käesoleva direktiivi lisale.
   Artikkel 2
   Ülevõtmine
   1.   Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt 30. juuniks 2012. Liikmesriigid teatavad sellest viivitamata komisjonile.
   Nad kohaldavad neid norme alates 19. jaanuarist 2013.
   Kui liikmesriigid need õigusnormid vastu võtavad, lisavad nad nendesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.
   
      Brüssel, 28. november 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 403, 30.12.2006, lk 18.
   
      LISA
      Direktiivi 2006/126/EÜ I lisa muudetakse järgmiselt.
      
                  1)
               
               
                  Pealkiri asendatakse järgmisega:
                  „SÄTTED EUROOPA LIIDU JUHILOAMUDELI KOHTA”
               
            
                  2)
               
               
                  Punktis 1 asendatakse sõnad „Ühenduse juhiloamudeli” sõnadega „Euroopa Liidu juhiloamudeli”.
               
            
                  3)
               
               
                  Punktis 3 asendatakse juhiloa esikülge käsitleva osa alapunkt c järgmisega:
                  
                              „c)
                           
                           
                              juhiloa välja andnud liikmesriigi tunnusmärk negatiivina sinises ristkülikus ja ümbritsetuna kaheteistkümnest kollasest tähest; tunnusmärgid on järgmised:
                              B: Belgia
                              BG: Bulgaaria
                              CZ: Tšehhi Vabariik
                              DK: Taani
                              D: Saksamaa
                              EST: Eesti
                              GR: Kreeka
                              E: Hispaania
                              F: Prantsusmaa
                              IRL: Iirimaa
                              I: Itaalia
                              CY: Küpros
                              LV: Läti
                              LT: Leedu
                              L: Luksemburg
                              H: Ungari
                              M: Malta
                              NL: Madalmaad
                              A: Austria
                              PL: Poola
                              P: Portugal
                              RO: Rumeenia
                              SLO: Sloveenia
                              SK: Slovakkia
                              FIN: Soome
                              S: Rootsi
                              UK: Ühendkuningriik”.
                           
                        
            
                  4)
               
               
                  Punktis 3 asendatakse juhiloa esikülge käsitleva osa alapunkt e järgmisega:
                  
                              „e)
                           
                           
                              sõnad „Euroopa Liidu mudel” loa välja andnud liikmesriigi keel(t)es ning sõna „juhiluba” muudes Euroopa Liidu keeltes roosas trükis juhiloa taustana:
                              
                                           
                                       
                                       
                                          Свидетелство за управление на МПС
                                       
                                    
                                           
                                       
                                       
                                          Permiso de Conducción
                                       
                                    
                                           
                                       
                                       
                                          Řidičský průkaz
                                       
                                    
                                           
                                       
                                       
                                          Kørekort
                                       
                                    
                                           
                                       
                                       
                                          Führerschein
                                       
                                    
                                           
                                       
                                       
                                          Juhiluba
                                       
                                    
                                           
                                       
                                       
                                          Άδεια Οδήγησης
                                       
                                    
                                           
                                       
                                       
                                          Driving Licence
                                       
                                    
                                           
                                       
                                       
                                          Permis de conduire
                                       
                                    
                                           
                                       
                                       
                                          Ceadúas Tiomána
                                       
                                    
                                           
                                       
                                       
                                          Patente di guida
                                       
                                    
                                           
                                       
                                       
                                          Vadītāja apliecība
                                       
                                    
                                           
                                       
                                       
                                          Vairuotojo pažymėjimas
                                       
                                    
                                           
                                       
                                       
                                          Vezetői engedély
                                       
                                    
                                           
                                       
                                       
                                          Liċenzja tas-Sewqan
                                       
                                    
                                           
                                       
                                       
                                          Rijbewijs
                                       
                                    
                                           
                                       
                                       
                                          Prawo Jazdy
                                       
                                    
                                           
                                       
                                       
                                          Carta de Condução
                                       
                                    
                                           
                                       
                                       
                                          Permis de conducere
                                       
                                    
                                           
                                       
                                       
                                          Vodičský preukaz
                                       
                                    
                                           
                                       
                                       
                                          Vozniško dovoljenje
                                       
                                    
                                           
                                       
                                       
                                          Ajokortti
                                       
                                    
                                           
                                       
                                       
                                          Körkort.”
                                       
                                    
                        
            
                  5)
               
               
                  Punkti 3 selles osas, milles käsitletakse juhiloa tagakülge, tehakse järgmised muudatused:
                  
                              —
                           
                           
                              alapunkti a alapunktid 10 ja 11 asendatakse järgmisega:
                              
                                          „10.
                                       
                                       
                                          iga kategooria jaoks loa esmakordse väljaandmise kuupäev (see kuupäev tuleb loa edaspidise asendamise või vahetamise korral uuel juhiloal uuesti esitada); kuupäeva andmeväli koosneb kahest numbrist järgmises järjestuses: päev.kuu.aasta (PP.KK.AA);
                                       
                                    
                                          11.
                                       
                                       
                                          iga kategooria kehtivuse lõppkuupäev; kuupäeva andmeväli koosneb kahest numbrist järgmises järjestuses: päev.kuu.aasta (PP.KK.AA);”
                                       
                                    
                        
                              —
                           
                           
                              alapunkti a alapunkti 12 esimeses taandes asendatakse sõnad „ühenduse ühtlustatud koodid” sõnadega „Euroopa Liidu ühtlustatud koodid”;
                           
                        
                              —
                           
                           
                              alapunkti a alapunktis 12 asendatakse kood 95 järgmisega:
                              
                                 
                                             „95.
                                          
                                          
                                             Kutseoskuse tunnistust omav juht, kes vastab direktiivis 2003/59/EÜ sätestatud kutseoskuste nõuetele kuni … [nt: 95(01.01.12)]”;
                                          
                                       
                           
                        
                              —
                           
                           
                              alapunkt b asendatakse järgmisega:
                              
                                          „b)
                                       
                                       
                                          selgitus juhiloa esi- ja tagaküljel olevate järgmiste nummerdatud kirjete kohta: 1, 2, 3, lahtri 4 punktid a, b ja c ning lahtrid 5, 10, 11 ja 12.
                                          Kui liikmesriik soovib teha kandeid riigikeeles, mis ei ole bulgaaria, eesti hispaania, hollandi, inglise, itaalia, kreeka, leedu, läti, malta, poola, portugali, prantsuse, rootsi, rumeenia, saksa, slovaki, sloveeni, soome, taani, tšehhi ega ungari keel, koostab ta juhiloa kahes keeles, kasutades üht eespool nimetatud keeltest, ilma et see piiraks muude käesoleva lisa sätete kohaldamist;”
                                       
                                    
                        
                              —
                           
                           
                              alapunktis c asendatakse sõnad „Ühenduse juhiloamudelil” sõnadega „Euroopa Liidu juhiloamudelil”.
                           
                        
            
                  6)
               
               
                  Punkti 4 lisatakse alapunkt c:
                  
                              „c)
                           
                           
                              Juhiloa esi-j a tagaküljel sisalduv teave peab olema selgesti loetav ning juhiloa tagaküljel lahtrites 9–12 on tähtede minimaalne kõrgus 5 punkti.”
                           
                        
            
                  7)
               
               
                  Ühenduse juhiloamudel asendatakse järgmisega:
                  „EUROOPA LIIDU JUHILOAMUDEL
                  
                  
                     Esikülg
                  
                  
                     
                  
                     Tagakülg
                  
                  
                     ”
               
            
                  8)
               
               
                  Juhiloamudeli näidis jäetakse välja.